Diari Oficial de la Generalitat Valenciana


Sumari del DOGV 6433, del 07-01-2011 (2010/13912)

RESOLUCIÓ de 16 de desembre de 2010, de la Conselleria de Solidaritat i Ciutadania, per la qual s'aprova la dissolució de l'agrupació constituïda pels ajuntaments de Vallés i la Granja de la Costera per al sosteniment en comú del lloc de secretaria.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6433

Data del DOGV
:   07-01-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/13025


Data del document
:   16-12-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

RESOLUCIÓ de 16 de desembre de 2010, de la Conselleria de Solidaritat i Ciutadania, per la qual s'aprova la dissolució de l'agrupació constituïda pels ajuntaments de Vallés i la Granja de la Costera per al sosteniment en comú del lloc de secretaria. [2010/13704]  
Els ajuntaments de Vallés i la Granja de la Costera, per mitjà d'acords plenaris adoptats en sessions de 23 de desembre de 2009 i 17 de juny de 2010 respectivament, van acordar, amb un informe previ de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria.  
En les mateixes sessions, s'acorda la classificació dels llocs de secretaria en classe tercera i que el funcionari amb habilitació de caràcter estatal Juan Ramón Canet Vives quede adscrit al lloc de secretaria de l'Ajuntament de la Granja de la Costera.  
Sotmesos els acords a informació pública per espai de 30 dies, segons s'acredita en l'expedient, per mitjà d'anunci en el Butlletí Oficial de la Província de València de 29 de juny de 2010, núm. 152, no s'han produït reclamacions.   
Sol·licitat el preceptiu informe la Diputació Provincial de València este ha sigut emés en sentit favorable, mitjançant un acord adoptat en sessió de data 20 d'octubre de 2010.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes en l'article 164.2 de la Llei 8/2010, de 23 de juny; així com en els articles 2.2 b), 15.2 i 13 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat relatives als funcionaris amb habilitació de caràcter estatal, resolc:  
I. Aprovar la dissolució de l'agrupació constituïda pels ajuntaments d'Albocàsser i Sarratella per al sosteniment en comú del lloc de secretaria.  
II. Crear i classificar el lloc de treball de secretaria de l'Ajuntament d'Albocàsser en classe tercera i adscriure a este Ernesto Romero Galindo.  
Quant a la seua provisió, el lloc quedarà reservat a funcionaris amb habilitació de caràcter estatal pertanyents a la subescala de secretaria-intervenció, sense perjuí del que preveu la disposició transitòria primera 2 c) i d) del Reial Decret 1174/1987, de 18 de setembre.  
III. Crear i classificar el lloc de treball de Secretaria de l'Ajuntament de Sarratella en classe tercera, quedant reservada la seua provisió a funcionaris amb habilitació de caràcter estatal pertanyents a la subescala de secretaria-intervenció, sense perjuí del que preveu la disposició transitòria primera 2 c) i d) del Reial Decret 1174/1987, de 18 de setembre.  
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptadors a partir de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 16 de desembre de 2010.- El conseller de Solidaritat i Ciutadania: Rafael Blasco Castany.